นายกรัฐมนตรี ป้อนนมลูกพะยูน “ยามีล” พร้อมขอบคุณเจ้าหน้าที่และสัตวแพทย์ที่ดูแลอย่างใกล้ชิด
พล.อ.ประยุทธ์ จันทร์โอชา นายกรัฐมนตรี พร้อมคณะ แวะเยี่ยมและให้นมลูกพะยูน "ยามีล"ลูกพะยูนที่เข้ามาเกยตื้น ที่ศูนย์วิจัยและพัฒนาทรัพยากรทางทะเลและใช้ฟังอารีทะเลอันดามัน ในพื้นที่อนุบาลและฟื้นฟู ซึ่งอยู่ในการดูแลของเจ้าหน้าที่ของกรมทรัพยากรทางทะเลและชายฝั่ง ร่วมกับกองทัพเรือ และหน่วยงานที่เกี่ยวข้อง เพื่อสนองพระราชดำริฯ หลังสมเด็จพระเจ้าลูกเธอ เจ้าฟ้าสิริวัณณวรี นารีรัตน์ราชกัญญา ทรงพระราชทานชื่อให้แก่ลูกพะยูนเกยตื้นตัวล่าสุด ซึ่งเป็นภาษายาวี แปลว่า ชายรูปงามแห่งท้องทะเล และทรงรับลูกพะยูนมาเรียมและพะยูนยามีล ไว้ในโครงการ "อนุรักษ์แนวปะการังและสิ่งมีชีวิตใต้ทะเลไทย ในพระราชดำริฯ โดยนายกรัฐมนตรี ได้ป้อนนมและสอบถามถึงการอนุบาล และการเลี้ยงดูรวมทั้งให้กำลังใจและขอบคุณคณะเจ้าหน้าที่และสัตวแพทย์ที่ได้ดูแลลูกพะยูนและอนุรักษ์พะยูนไทยไว้ได้เป็นอย่างดี จนทำให้ปัจจุบันมีพะยูนไทยจำนวนเพิ่มมากขึ้น        ทั้งนี้ช่วงหนึ่ง พล.อ.ประยุทธ์ได้พูดกับลูกพะยูนยามีล หลังป้อนนมว่า “ขอให้หายเร็วๆ และเติบโตเป็นพะยูนที่แข็งแรงต่อไป” โดยสัตวแพทย์ผู้ดูแล เปิดเผยว่า ลูกพะยูนยามีล มีอายุราว 3-4 เดือน ปัจจุบันมีความแข็งแรงมากขึ้น หลังจากที่ได้รับการอนุบาลและดูแลอย่างใกล้ชิด สามารถดื่มนมและกินหญ้าทะเลได้แล้ว#ยามีล  #พะยูน  #นายกรัฐมนตรี  #สำนักข่าว #กรมประชาสัมพันธ์